《十七日集清湖》
宋代·刘子翚

石堤蟠素虬，捍此百尺湾。
临湾唤客饮，四座摇潺湲。
残歊红荡唤，凛若超尘寰。
却愁凉吹多，夺我酣醉颜。
时方雨声断，草木凄余潸。
润气腾晚水，浮岚扑秋山。
领略得妙趣，心游胜跻攀。
那知百年忧，共乐此日闲。
篝灯夜分归，危塍转弯环。
芊芊稻苗风，绿乱不可删。
不碍一月流，冰丸走其间。
殷勤傍扶舆，宛若送我还。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。